Tveir eru látnir og að minnsti kosti eins er saknað eftir að mikið úrhelli gerði í suðurhluta Frakklands . Umfangsmikil flóð fylgdu úrkomunni en þau eru í rénun að sögn yfirvalda . Tveir eru látnir og að minnsti kosti eins er saknað eftir að mikið úrhelli gerði í suðurhluta Frakklands . Umfangsmikil flóð fylgdu úrkomunni en þau eru í rénun að sögn yfirvalda . Flóðin hrifu með sér bíla og breyttu vegum í ár . Einn fannst látinn í þorpinu Le Muy og í þorpinu Cabasse fannst karlmaður á sextugsaldri látinn í bíl sínum . Karlmanns á áttræðisaldri er saknað í þorpinu Saint-Antonin-du-Var en hann fór af heimili sínu í nótt í úrhellisrigningu . 4.500 heimili eru án rafmagns vegna slagviðrisins , sem hefur einnig haft áhrif á samgöngur . Jean-Luc Videlaine , talsmaður héraðsstjórnar í Var , segir í samtali við AFP að úrkoman síðustu daga sé „ söguleg “ og að tjónið sé verulegt . Á sumum stöðum rigndi jafn mikið á einum til tveimur sólarhringum og gerir alla jafna á tveimur til þremur mánuðum . Jean-Pierre Hameau , veðurfræðingur á Veðurstofu Frakklands , varar við því að tengja slagviðrið við loftslagsbreytingar og segir hann slagviðri líkt og það sem gekk yfir svæðið sé frekar algengt .